b'\n_START_ARTICLE_\nL\xc3\xbazsok\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 45\xc2\xb0 50\' sjeverne zemljopisne \xc5\xa1irine i 17\xc2\xb0 57\' isto\xc4\x8dne zemljopisne du\xc5\xbeine, u sredi\xc5\xa1tu kraja zvanog Orm\xc3\xa1ns\xc3\xa1g, me\xc4\x91u tijesno smje\xc5\xa1tenim selima, 3-5 km me\xc4\x91usobno udaljenih, a na vrhovima bre\xc5\xbeuljaka. Nalazi se u kraju bogatom \xc5\xa1umama i jezercima._NEWLINE_Nalazi se 4,5 km sjeverno od Drave i dr\xc5\xbeavne granice sa Republikom Hrvatskom. Podravska Moslavina u RH je 5 km jugoisto\xc4\x8dno. Kem\xc5\xa1a je 2 km jugozapadno, Vertiga je 5 km zapadno, sjedi\xc5\xa1te mikroregije \xc5\xa0eljin je 7 km sjeverozapadno, Ostrovo je 4 km sjeverno-sjeverozapadno, Nagycs\xc3\xa1ny je 2 km sjeverno, Vajslovo je 2,5 km sjeverno-sjeveroisto\xc4\x8dno, Idvik je 5 km isto\xc4\x8dno-sjeveroisto\xc4\x8dno, Hirics je 3 km jugoisto\xc4\x8dno, Vejtiba je 2,5 km ju\xc5\xbeno-jugoisto\xc4\x8dno, a Pi\xc5\xa1kiba je 1,5 km ju\xc5\xbeno.\n_START_SECTION_\nUpravna organizacija\n_START_PARAGRAPH_\nUpravno pripada \xc5\xa0eljinskoj mikroregiji u Baranjskoj \xc5\xbeupaniji. Po\xc5\xa1tanski broj je 7838.\n_START_SECTION_\nPovijest\n_START_PARAGRAPH_\nPovijesni dokumenti spominju Lusok prvi put 1346.._NEWLINE_Kraj je bio poznat po uzgoju konja. Prema ma\xc4\x91arskim autorima, ime ovog sela, Lusok, na starom ma\xc4\x91arskom jeziku zna\xc4\x8di "mno\xc5\xa1tvo konja".\n_START_SECTION_\nStanovni\xc5\xa1tvo\n_START_PARAGRAPH_\nL\xc3\xbazsok ima 266 stanovnika (2001.). Ma\xc4\x91ari su ve\xc4\x87ina. Romi \xc4\x8dine vi\xc5\xa1e od 2% stanovni\xc5\xa1tva koji u selu imaju manjinsku samoupravu. U selu je i nekoliko izja\xc5\xa1njenih kao Rumunja. 3/4 stanovnika su rimokatolici, a oko petine stanovnika su kalvinisti.\n_START_SECTION_\nPromet\n_START_PARAGRAPH_\n3 km sjeveroisto\xc4\x8dno od sela prolazi \xc5\xbeeljezni\xc4\x8dka prometnica \xc5\xa0eljin-Selurinac.\n_START_SECTION_\nZanimljivosti\n_START_PARAGRAPH_\nSpecijalnost ovog kraja su ku\xc4\x87e talpash\xc3\xa1zak koje su stanovnici gradili zbog \xc4\x8destih poplava._NEWLINE_Narodna no\xc5\xa1nja orm\xc3\xa1ns\xc3\xa1\xc5\xa1kog kraja, bikla: bijela, do koljena duga vre\xc4\x87asta suknja._NEWLINE_U okolici ovog sela se nalaze jezerca: Nagy-Z\xc3\xa1szl\xc3\xb3s, Kis-Z\xc3\xa1szl\xc3\xb3s i jezero L\xc3\xa1szl\xc3\xb3.'